ఆ పార్టీ మాకు గడ్డిపోచతో సమానంశశికళ భర్త నటరాజన్చెన్నై, జనవరి 17 (ఆంధ్రజ్యోతి): అన్నాడీఎంకే ప్రధాన కార్యదర్శి వీకే శశికళ భర్త నటరాజన మళ్లీ బీజేపీపై నిప్పులు చెరిగారు. ఆ పార్టీ తమకు గడ్డిపోచతో సమానమని అన్నారు. మంగళవారం తంజావూరులో జరిగిన ఎంజీఆర్ శతజయంతి వేడుకల్లో పాల్గొన్న ఆయన విలేకరులతో మాట్లాడుతూ.. తమ ప్రభుత్వాన్ని డిస్మిస్ చేసేందుకు బీజేపీ కుట్రలు చేస్తోందని ఆరోపించారు. ఆ ప్రయత్నాలు సాగనివ్వబోమన్నారు. కాంగ్రెస్ పార్టీని చిత్తుచేసిన తమకు బీజేపీ పెద్ద లెక్క కాదని, ఆ పార్టీ తమకు గడ్డిపోచతో సమానమని వ్యాఖ్యానించారు. రాష్ట్రంలో నాలుగు దశాబ్దాలకు పైబడి కార్యకర్తల బలంతో దూసుకెళుతున్న అన్నాడీఎంకేను కూల్చడం ఎవరివల్లా కాదన్నారు. జయ ఆసుపత్రిలో చికిత్స పొందుతున్నప్పుడు తన రాజకీయ గురువు ఎంజీఆర్ శతజయంతి వేడుకలను అత్యంత వైభవంగా జరపాలని, ఆ మేరకు ఓ సుదీర్ఘ ప్రకటనను కూడా తయారు చేసుకున్నారని తెలిపారు. ఆమె లేకున్నా ఆ ప్రకటన ప్రకారం ఎంజీఆర్ శతజయంతి వేడుకలు నిర్వహిస్తున్నామని చెప్పారు. ఎంజీఆర్ మృతి తర్వాత జయను రాజకీయ నాయకురాలిగా ఎవరూ అంగీకరించలేదన్నారు. అన్నాడీఎంకే అధికారంలోకి వచ్చిన తర్వాతే జయను నాయకురాలిగా అందరూ గుర్తించారన్నారు. ఎంజీఆర్ మృతి తర్వాత జయకు రక్షణ కల్పించింది తామేనని నటరాజన పేర్కొన్నారు. :
aa party maaku gaddipochatho samaanamsasikala bharta natarajanchennai, janavari 17 (aandhrajyoti): annadienke pradhaana kaaryadarsi veeke sasikala bharta natarajana malli beejeepee nippulu cherigaaru. aa party tamaku gaddipochatho samaanamani annaru. mangalavaaram tanjaavuuruloo jarigina mgr satajayanti vedukallo palgonna aayana vilekarulatho maatlaadutuu.. tama prabhutvaanni dismis chesenduku bgfa kutralu chestondani aaropinchaaru. aa prayatnaalu saaganivvabomannaaru. congress paartiini chittuchesina tamaku bgfa pedda lekka kaadani, aa party tamaku gaddipochatho samaanamani vyaakhyaaninchaaru. rashtramlo naalugu dasaabdaalaku paibadi kaaryakartala balamtho doosukelutunna annaadeeenkenu koolchadam evarivalla kaadannaaru. jaya aasupatrilo chikitsa pondutunnappudu tana rajakeeya guruvu mgr satajayanti vedukalanu atyanta vaibhavangaa jarapalani, aa meraku oo sudeergha prakatananu kuudaa tayaaru chesukunnarani telipaaru. aame lekunna aa prakatana prakaaram mgr satajayanti vedukalu nirvahistunnaamani cheppaaru. mgr mruti tarvaata jayanu rajakeeya nayakuraliga evaruu angeekarinchaledannaaru. annadienke adhikaaramloki vachina tarvate jayanu nayakuraliga andaruu gurtinchaarannaaru. mgr mruti tarvaata jayaku rakshana kalpinchindi tamenani natarajana perkonnaru. :